Петър Чухов
Петър Чухов е съвременен български поет, писател и музикант.

Биография 

Петър Чухов е роден на 23 юни 1961 г. в София. Бакалавър по библиотечни науки на Държавния библиотекарски институт и магистър по социология на Софийския университет „Св. Климент Охридски“. 

Работил е в Народната библиотека „Св. св. Кирил и Методий“, а понастоящем работи в Столична библиотека.

Съставител, редактор и автор на предговора на първата антология на българското хайку, издадена в чужбина – двуезичният сборник (на унгарски и български) „Más-más csönd / Различна тишина“ (Napkut Kiado, Budapest, 2012).

Съавтор (с Александър Мануилов) на пиесата „Честита Нова година“, номинирана за Национална годишна награда за драматургия, Шумен 2015.

Включен в много антологии в България и в чужбина. Творбите му са преведени на над 20 езика и публикувани в над 25 държави.

Превежда от английски и няколко години води страницата „Муха в аптечката“ във в-к „Литературен вестник“ за хайку и свързаните с него кратки форми.

Участник в литературни пърформънси (като „Литература в действие“, проект на Британския съвет в България, съвместно с британски автори, 2002), на фестивали и четения в Словакия, Северна Македония, Япония, Хърватия, САЩ, Литва, Швейцария, Германия, Румъния, Албания, Словения, Швеция, Унгария и Русия. Автор и водещ на проекта „Поетически трубадурски двубои“ на клуб „Бялата ръкавица“ към Арт център Алтера, които след това продължава като модератор сам.

Съавтор (с Марица Колчева) на комиксовата поредица „Гъвко и Мръвко“ на в-к „Труд“.

Преподавал е писане на поезия в МОНТФИЗ, в Творческа академия „Валери Петров“,  в Академия „Юнити“, а в последните години – в СУ "Св. Кл. Охридски" и в Творческа академия "Заешка дупка".

Член на Управителния съвет на Българския ПЕН център, Сдружение на български писатели, Български хайку клуб, Хайку клуб „София“, World Haiku Association и Musicautor.

Член на журито на Националния младежки конкурс за поезия „Веселин Ханчев“ за 2007, 2008 [2] и 2015 г.[3]и председател на журито за 2009 г., многократно – на Националния студентски литературен конкурс „Боян Пенев“, на Националния конкурс за лирично стихотворение на името на Петко и Пенчо Славейкови („Славейкова награда“) за 2007 г., на Националния конкурс за дебютна литература „Южна пролет“ за 2017 и 2023 г., на Националния конкурс за лирика „Иван Пейчев“ за 2019 и 2021 г., на Националния литературен конкурс „Петя Дубарова“ за 2021 и 2022 г., както и на много национални конкурси за хайку. 

Регионален редактор за България в Балкански литературен вестник (Балкански књижевни гласник).

Библиография 
Автор на 19 книги:
 „Градината на слабата реалност“ (1995) – награда „Иван Николов“ за дебют на конкурса „Южна пролет“
 „Руни“ (1998)
 „Мулето на Педро“ (1999) – книга на годината на сп. „Егоист“
 „Провинции“ (2000)
 „Малки дни“ (2002) – Национална награда за поезия „Иван Николов“
 „Снежни човеци“ (2003) – Специална награда на конкурса за нов български роман „Развитие“
 „По-скоро никога“ (2004) – по книгата е реализиран спектакъл от Театър-лаборатория @лма @лтер, играе се до 2010 г.
 „Безопасни игли / Safety pins“ (2008; 2010) – двуезична книга с хайку и сенрю на български и английски, която излезе и в Ирландия – „Bioráin Dhúnta“ (Dublin, 2012) на гейлик и български.Под заглавието „Безопасни игли / Safety Pins / Английские булавки / 安全ピン“ актрисата Мая Кисьова поставя и играе на 3 езика мултимедиен спектакъл от 105 хайку и музика на Петър Чухов под патронажа на Посолството на Япония в България (2011 –).
 „Три“ (2010)
 „Когато се завръщат еднорозите“ (2011)
 „Игри без играчки“ (2012) – детска книга в три части
 „Камуфлаж“ (2014) – разкази и роман
 „Сбогуване с нарцисизма“ (2015) – номинирана за Наградата за нова българска поезия „Николай Кънчев“, както и за наградата „Памет“
 „АДdicted“ (2017) – Национална награда за лирика „Иван Пейчев“, номинирана за Национална награда за поезия „Христо Фотев
 „Достатъчно дълго“ (2019) – кратки и по-дълги разкази, пиесказ и разказеса
 „Есенен Великден“ (2021) – номинирана за Национална награда за поезия „Иван Николов“, съпътстваща награда от Националния поетичен конкурс "Христо Фотев"
 „Запокитеност“ (2021) – сборник с поезия 1995 – 2000
 "Тишината е спяща красавица" (2023)
 "Taming Space" (2023) – selected poetry in English

Музика 
Пише музика и текстове, свирил в много рок групи („Субдибула“, „Тутакси“, „Стенли“, „Пешо и алкохолиците“, „Кокарда“, Par Avion Band), съосновател на етнорок група „Гологан“. Представя стихотворенията си с групата за поезия и алтернативен рок „ЛаТекст“(latext.eu).

Дискография 
 Със „Субдибула“
 „Бавно“, 1991
 „Жълто“, 1993
 „Жесток купон“, 1994
 Абсолютно“, 1996
 „Вярно с оригинала“, 2005
 „Personal Things“, 2015

 С „Тутакси“
 „Нейсе“, 1992
 „Бива“, 1993
 „Туй цък, онуй цък“, 1994

 Със „Стенли“
 „Пътят към храма“, 1992

 С „ЛаТекст“
 „Само“, 2014

 С „Par Avion Band“
 „Photograph“, 2014
 „Home“, 2015
 „Better Days“, 2017

 С „Гологан“
 „Гологан“, записан 2007, издаден 2019

Награди 
 Награда в конкурса „Южна пролет“ за дебют (1996);
 Втора награда в конкурса на „Литературен вестник“ за криминален разказ „Агата“ (2000);
 Книга на годината на сп. „Егоист“ (2000) за „Мулето на Педро“;
 Националната награда за поезия „Иван Николов“ за стихосбирката „Малки дни“ (2002);
 Специална награда от конкурса на Корпорация „Развитие“ за ръкопис за роман на съвременна тема (2003) за „Снежни човеци“;
 Награда в конкурса за кратка проза на E-runsmagazine & LiterNet (2004);
 Голямата награда за SMS поезия на НДК и MTel (2004);
 Славейкова награда за лирично стихотворение (2005, 2016);
 Първа награда в конкурса „Златен ланец“ (2007);
 Голямата награда на музея „Башо“ в Япония (2007);
 награди от Международния хайку конкурс в Москва (2012);
 Голямата награда на конкурса за любовна поезия „Магията любов“ (2013);
 Втора награда на поетическия конкурс „В полите на Витоша“ (2014);
 Национална награда за лирика „Иван Пейчев“ (2017);
 Номинация за литературната награда „Балканика“ за 2018 г..
 Съпътстваща награда от Националния поетичен конкурс "Христо Фотев" (2022)

Източници

Външни препратки 
 Произведения на Петър Чухов в Словото
 Произведения и биография на Петър Чухов в Литернет
 Публикации на Петър Чухов в Public Republic 
 Произведения на Петър Чухов в Литературен клуб
 Произведения на Петър Чухов в Кръстопът
 Произведения на Петър Чухов в Ах, Мария
  Преводи на стихове на Петър Чухов на немски 

 Интервюта
 „Винаги съм харесвал кратките форми“, интервю на Илиана Илиева, в-к „Дума“, бр. 87, 13 април 2013 г.
 „Петър Чухов – между поезията и музиката“, разговор на Белослава Димитрова с Петър Чухов в Литературата. Начин на употреба, БНР, 7 март 2023 г.

Български поети
Български китаристи
Български рок музиканти
Български библиотекари
Възпитаници на УниБИТ
Възпитаници на Софийския университет
Родени в София